เขียนย่อหน้าเกี่ยวกับ เหตุผลที่ PlanB ถึงเลือกลงทุนใน BNK48
เหตุผลที่ PlanB ถึงเลือกลงทุนใน BNK48 คือ วง BNK48 ซึ่งมีต้นแบบมาจากวง AKB48 ของประเทศญี่ปุ่น สร้างปรากฏการณ์ให้วงการบันเทิงไทยมากมาย ซึ่งวง BNK48 มีจุดเด่นที่ไม่เหมือนวงเกิร์ลกรุ๊ปทั่วไป คือ เป็นวงที่มีระบบวงมาจากวง AKB48 ภายใต้มี Concept  “Idol you can meet ที่ทุกคนสามารถพบปะเข้าถึงไอดอลได้” ซึ่งความพยายามของสมาชิกในวงมาจากแรงผลักดันของโอตะ ซึ่งเป็นกลุ่มแฟนคลับของวง ได้เห็นการแข่งขันภายในวง และมีสินค้าที่เป็นจุดเด่นคือ บัตรจับมือ ที่สามารถเข้าไปจับมือกับสมาชิกภายในเวลา 8 วินาที รวมทั้งการแถมรูปสุ่มสมาชิก 1 ใบ และบัตรเข้าร่วมงานจับมือภายใน CD single นอกจากนี้ยังมี BNK48Cafe ร้านคาเฟ่ที่มีการสุ่มได้ที่รองแก้วลายสมาชิกจากการสั่ง Signature Drink หรือซื้อเครื่องดื่มเกิน 250 บาทต่อใบเสร็จ แล้วก็ยังมีการแสดงในโรงละครอีกด้วย

บทเรียนจากย่อหน้านี้

ทำไม PlanB ถึงเลือกลงทุนใน BNK48 PlanB เห็นศักยภาพและโอกาสอะไรในการลงทุนครั้งนี้ ?
BNK48 ได้สร้างปรากฏการณ์ในอุตสาหกรรมบันเทิงไทยอย่างไม่น่าเชื่อ ไม่ว่าจะเป็น MV คุกกี้เสี่ยงทาย หรือ Koisuru Fortune Cookie ที่มียอดคนดูทะลุ 100 ล้านวิว ภายใน 4 เดือน MV เพลง River ที่มีวิวยอดชม 1 ล้านวิว ภายใน 14 ชม. ยอดขาย Single ที่ 3 Shonichi จำนวน 213,500 แผ่น ราคาแผ่นละ 350 บาท สามารถสร้างยอดขายซีดีทั้งหมดโดยมีมูลค่ามากถึง 75 ล้านบาท ในยุคที่อุตสาหกรรมเพลงที่ซบเซาและเน้นขายผ่าน Digital download หรือฟังออนไลน์ในปัจจุบัน

จุดแข็งที่วง BNK48 มี นั้นคือ ไม่ใช่วงเกิร์ลกรุ๊ป หรือวงไอดอลธรรมดาทั่วไป เป็นวงที่มีโมเดลที่น่าสนใจมาก ๆ โดยไอระบบวงไอดอลที่มีต้นแบบมากจากวง AKB48 นั้นเอง โดยมี Concept คือ “Idol you can meet ทุกคนสามารถพบปะเข้าถึงไอดอลได้” ต่างจากดารานักร้องโดยทั่วไป ที่ดูสมบูรณ์แบบ

จะเห็นพัฒนาการความพยายามที่สร้างบุคลิกหรือความสามารถในด้านการร้องเพลง การแสดง และด้านอื่นๆ ที่ให้แฟนคลับ หรือที่เรียกกันว่า “โอตะ” ผลักดัน สนับสนุนและเป็นกำลังใจให้ และเมื่อมีจำนวนสมาชิกที่มีจำนวนมาก ทุกคนสามารถเข้าถึงบุคลิกของแต่ละสมาชิกที่หลากหลายได้ง่าย

เมื่อไอดอลมีชื่อเสียง รวมถึงมีการแข่งขันกันภายในวง สร้างบุคลิก ความสนใจ เพื่อให้ได้รับการคัดเลือกเป็นสมาชิกหลัก จึงเกิดการแข่งขัน พัฒนากันอยู่ตลอดเวลา เกิดความผูกพันธ์กันระหว่างสมาชิกวงกับแฟนคลับ ต่อสู้และพัฒนาตัวเองไปด้วยกัน ทำให้ตัวแบรนด์วง BNK48 มีความแข็งแกร่ง และเมื่อใดที่สมาชิกมีการออกจากวง หรือที่เรียกกันว่า “จบการศึกษา” จะมีการสร้างไอดอลหรือสมาชิกวงรุ่นต่อๆ ไปขึ้นมาทดแทน เห็นได้จากการประกาศ BNK48 Generation 2 เมื่อปลายเดือน เมษายน ที่ผ่านมา หากเปรียบคงเปรียบได้กับ โรงเรียนที่เข้ามาค้นหา ฝึกศักยภาพ พร้อมเติบโตต่อไป  แฟนคลับก็ยังคงสนับสนุนสมาชิกที่ออกไปแล้ว สมาชิกที่ยังอยู่ และตัววง BNK48 ด้วย

เห็นได้ว่า Concept นี้ประสบความสำเร็จและอยู่มาอย่างยาวนาน เห็นได้จาก AKB48 ก่อตั้งมาแล้ว 13 ปีนับตั้งแต่เริ่มในปี 2005  โดย AKB มีวงในเครือทั้งในและต่างประเทศ ทั้งสิ้น 10 วง

จุดแข็งต่อมาที่น่าสนใจมากๆ คือ สินค้าที่ BNK48 จำหน่าย ที่พูดถึงเป็น Talk of the town มากที่สุดคือ “บัตรจับมือ” เมื่อไอดอลที่ ทุกๆคนในวงเป็นไอดอลที่คุณสามารถไปพบได้ทำให้แฟนคลับมีส่วนร่วมอยากไปพบ นั้นคือการไป “จับมือ” จะมีเวลา 8 วินาที ได้พูดคุยกับไอดอลที่เราเลือกอย่างใกล้ชิด แต่ว่าจะหาบัตรจับมือได้จากที่ไหน

สามารถหาได้จาก CD single ซึ่ง สิ่งสำคัญที่แถมมาในกล่องซีดีก็คือ รูปสุ่มของไอดอล 1 ใบ และ บัตรเข้าร่วมงานจับมือของ BNK48 ทำให้ของแถมเป็นตัวชูโรงหรือมีคุณค่า ทำให้ซีดีที่แทบจะขายไม่ได้เพราะเพลงถูกนำไปจ่ายแจก หมดไป ซึ่งแฟนคลับซื้อซีดีจำนวนมาก ด้วยเหตุผล


1. สะสมไอดอลที่ตัวเองชอบ ยิ่งซื้อมากยิ่งมีโอกาสเจอรูปไอดอลที่ตัวเองชอบมากขึ้น เพราะมาจากการซึ่งบางรูปก่อนหน้านี้ มีราคาหลักหมื่น บางรูปที่มีลายเซนต์ของไอดอล มีมูลค่าถึงหลักแสนบาทก็มี เมื่อมีราคาที่สูงเมื่อสะสมย่อมมีผู้คนที่สนใจเข้ามาสะสมและเก็งกำไรอีกด้วย


2. บัตรจับมือ มีเวลา 8 วินาที หากเป็นไปได้แฟนคลับอยากมีเวลาพูดคุยที่นานขึ้น และยิ่งชอบหลายคนยิ่งต้องมีหลายๆ ใบอีกด้วย ในปัจจุบันราคาที่ขายกันในตลาดกลุ่มแฟนคลับมีมูลค่า 350 บาท ซึ่งเท่ากับซีดีที่ทาง BNK48 จำหน่าย

นอกจาก CD ยังมีสินค้าอื่นๆ เช่น
BNK48Cafe เป็นสถานที่ขายกาแฟและของที่ระลึก โดยจำกัดไว้เพียง 1,250 คิวต่อวัน หากอยากวัดดวง สุ่มได้ที่รองแก้วลายไอดอล 1 ใน 26 สมาชิก สามารถสั่ง Signature Drink หรือซื้อเกิน 250 บาทต่อใบเสร็จ หากโชคดีจะได้ลายไอดอลที่ชอบ และโชคดียิ่งกว่าหากได้พร้อมลายเซ็นจึงเกิดปรากฏการณ์ไปตั้งแคมป์ เข้าแถวรอตั้งแต่ก่อนห้างเปิด และเอาแต่ที่รองแก้ว แล้ววางเครื่องดื่มทิ้งไว้ เหมือนสมัยก่อนที่ซื้อแล้วทิ้งขนมถุงไว้เก็บแต่ของแถมสะสมข้างใน หากค่าเฉลี่ยต่อวัน มีคนมาต่อคิวทาน 500 คน สั่ง Signature drink รายได้ต่อวันอยู่ที่ 125,000 บาท หรือปีละ 45 ล้านบาท

เมื่อรวมกับการแสดงในโรงละครของ BNK48 จัดแสดงสัปดาห์ละ 3 รอบ วันเสาร์ 1 รอบ และวันอาทิตย์ 2 รอบ ซึ่งมีจำนวน 350 ที่นั่งให้แฟนคลับได้มาติดตาม โดยคิดค่าเข้าชมอยู่ที่ 400 บาทต่อที่นั่ง 1 รอบจะมีรายได้ 140,000 บาท อาทิตย์ละ 420,000 1 ปี จะมีรายได้ 21 ล้านบาท

ไม่นับรวม BNK48shop และโฆษณา หรืออีเว้นท์และโฆษณาที่ไหลเข้ามาเรื่อยๆ ใน 1 ปี จะมีการออก 4 single จะมีรายได้รวม 300 ล้านบาท รวมกับ ค่าเข้าโรงละคร และ BNK48cafe เป็นรายได้รวม 366 ล้านบาท ต่อปี
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน